Tisztelt Képviselő-testület!

Kérésüknek megfelelően az alábbiakban részletezem az egyéb bevételeket.

Az egyéb bevételek összege 124 000 Ft, mely a tagdíjakat, alapítótól kapott befizetéseket tartalmazzák.

Ez két tételből tevődik össze:

* tagdíjak, melyeket a játékosoktól szedtünk be 45 000 Ft
* pártolói tagdíjak 79 000 Ft

A pártolói tagdíjakat a falu lakosságától szedtük be, az utánpótlás csapatunk támogatására. A beszedett összeget az utánpótlás szállítására használtuk fel. Az ifi, illetve az U14-es csapatot szállítottuk a mérkőzések helyszínére akkor, amikor nem tudtuk megoldani személyautókkal a szállítást.

Ez az összeg nem fedezi a ténylegesen, számla alapján kifizetett összeget.

A tagdíjak összegét az egyesület működési célú kiadásaira használtuk fel.

Piliscsév, 2015. szeptember 28.

Kucsera Lászlóné sk.

Piliscsévi SE elnöke